यो देशले मलाई न्याय गरेको छ र विकास गर्ने मौका दिएको छ भन्ने भावना सबै समुदाय र जनतामा आए त्यसभन्दा ठूलो शक्तिको स्रोत आधुनिक राज्यका निम्ति अरू हुन सक्दैन। मुलुकलाई बलियो र समृद्ध बनाए मात्रै आफ्नो, आफ्नो समुदाय, सम्पूर्ण नेपाली समुदाय र आफ्ना सन्ततिहरूको वर्तमान एवं भविष्य सुखद हुनेछ भन्ने भावना सबै नेपालीमा आएको दिन राष्ट्रियताबारे चर्को नाराबाजी र अतिशयोक्तिपूर्ण चिन्ता गर्नु आवश्यक नै रहँदैन।
